**Valsts izglītības attīstības aģentūras iepirkuma komisija ir saņēmusi ieinteresētā piegādātāja jautājumu par iepirkuma “Komunikācijas kampaņu izstrāde un īstenošana” (identifikācijas numurs VIAA 2017/39 ESF) nolikumu (iepirkuma priekšmeta 2. daļā), un sniedz šādu atbildi:**

**Jautājums:** *Iepirkuma 9.pielikumā “Tehniskais un finanšu piedāvājums” Iepirkuma priekšmeta 2.daļā “Jauniešu garantijas reklāmas mini kampaņas izstrāde un īstenošana jauniešu informēšanai un piesaistei 2017./2018. mācību gadā.” ir pieci reklāmas risinājumi, kuriem pretī ir jānorāda mūsu piedāvātā cena.  Pirmā un otrā reklāmas risinājuma aile ir apvienota. Vai tur ir jānorāda kopējā cena par abiem risinājumiem kopā?*

**Atbilde:** Jā, iepirkuma priekšmeta 2.daļas tehniskajā un finanšu piedāvājuma veidlapas (iepirkuma nolikuma 9.pielikuma 45.lpp.) kolonnā “Cena EUR bez PVN” **jānorāda reklāmas risinājumu “1. Reklāma *Google* tīklā” un “2. Mērķētā reklāma interneta vietnēs” kopējā cena** (jeb abu šo reklāmas risinājumu cenu summa).

Tā kā piedāvājumu vērtēšana notiks saskaņā ar iepirkuma nolikuma 6.16.punktā norādītajiem piedāvājumu vērtēšanas kritērijiem, kur kritērijs K1 “Reklāma *Google* tīklā un mērķētā reklāma interneta vietnēs” ietver abus iepriekš minētos reklāmas risinājumus, nav nepieciešams norādīt katra šī risinājuma cenu atsevišķi.